OpenLLM-France/wikimedia huggingface dataset:
# Comedy Central

Comedy Central a zo ur chadenn skinwel dre fun. Ar programmoù skignet ganto a denn d'ar fent. Deuet eo da vezañ unan eus ar chadennoù pennan dre ar fun.

## Istor

Krouet eo bet d'ar 1añ a viz Ebrel 1991, goude kendeuzadur ar chadennoù Comedy Channel (gant ar strollad Viacom, dre MTV Networks) hag HA! (gant ar strollad Time Warner, dre Home Box Office). E 2003 eo bet adprenet gant Viacom an hanter eus e lodenn digant Time Warner evit 1.225 bilion dolar hag eo deuet neuze da vezañ perc'hennour nemetañ ar chadenn. Graet eo bet Comedy TV (CTV) eus ar chadenn-mañ. Siwazh dezho, ur chadenn eus Kanada en doa miret dija ar gwirioù war an anv-mañ ha ranket o deus kavout un anv all, da lâret eo Comedy Central. A-drugarez da rummadoù-tresadennoù-bev evel South Park eo deuet da vezañ ur chadenn a seller kalz outi. Ouzhpenn 50% eus an amerikaned a c'helle resevout ar chadenn-mañ en o zi e 1998. E 2004 ar 4 programm pennañ ha sellet ar muiañ er chadenn a oa : South Park, Chappelle's Show, The Daily Show, ha Reno 911!, ur rummad film a gont istor ur c'homiserdi un tammig ispisial. E 2005 eo bet sinet en-dro ur c'hevrad evit skignañ South Park 3 bloaz ouzhpenn.
# Comeglians

Comeglians zo ur gumun eus proviñs Udine e rannvro Friuli-Venezia Giulia.
# Combray

Kumunioù Bro-C'hall :
| Anv | Combray |
| Skoed | |
| Lec'hiadur Combray en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes de la Suisse Normande |
| Kanton | Thury-Harcourt |
| Kod INSEE | 14171 |
| Kod post | 14220 |
| Maer | Daniel Margueritte |
| Amzer-gefridi | 2008-2014 |
| Gorread | 4,51 km² |
| Led | 48° 57' 00" Norzh |
| Hed | 00° 26' 17" Kornôg |
| Uhelder kreiz | 187 m |
| Uhelder bihanañ | 88 m |
| Uhelder brasañ | 230 m |
| Poblañs hep kontoù doubl | 137 (2009) |
| Stankter | 30 a./km² |
| Lec'hienn ar gumun | |
Combray a zo ur gumun eus departamant gall Calvados e Bro-C'hall.

## Istor
### XX$^{vet}$ kantved

Eil brezel-bed, Emgann Normandi, 1944 : mervel a reas div vaouez nann soudard e Combray abalamour d’ar brezel d’ar 16 a viz Eost.

## Monumantoù ha traoù heverk

* Iliz katolik Sant Varzhin, XI$^{vet}$ kantved, bet adkempennet .
* Moudenn-gastell, ur c’hastell a voe savet en he lec’h er XV$^{vet}$ kantved$^,$.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| 1983 | Meurzh 2008 | Raymond Brion | digostezenn | Labourer-douar |
| Meurzh 2008 | 2014 | Daniel Margueritte | digostezenn | Labourer-douar |
| N'eo ket anavezet c'hoazh an holl fedoù. |||||

## Tud

Geoffroi de Combray (XI$^{vet}$ kantved), meneget e rolloù kompagnuned Gwilherm II.

## Notennoù ha dave

* ↑ Mémorial des victimes civiles en Normandie
* ↑ Arcisse de Caumont, Statistique monumentale du Calvados, Embannadurioù Hardel, Caen, 1850, Levrenn II, pajennoù 592-593
* ↑ Communauté de communes de la Suisse normande
* ↑ EBSSA
# Comenge

Comenge en okitaneg, Comminges e galleg, zo ur vro vihan en Okitania, e traoñienn ar stêr Garona, er Pireneoù, hag ur rann eus Gwaskogn. Sent Gaudenç eo ar gêr vrasañ er vro.
En Henamzer e oa poblet douaroù Comenge gant ar bobl Convenae, unan eus pobloù Gallia Aquitania. Lugdunum Convenarum (Sent Bertran de Comenge hiziv) e oa o c’hêr-benn.
Pa voe aloubet ar vro gant ar Romaned e voe lakaet ar bobl Convenae e Gallia Aquitania da gentañ hag e hini Novempopulania da c’houde.
Aloubet e voe ar vro gant ar Wizigoted, ha gant Franked Hlodwig goude. Ul lodenn eus Dugelezh Akitania e voe, hag ur gontelezh emren, renet gant konted Comenge, e voe etre 949 ha 1453. Goude-se e voe staget ouzh rouantelezh Bro-C'hall.
Da vare an Dispac'h gall e voe rannet Comenge etre an departamantoù Hautes-Pyrénées, Gers, Ariège ha Haute-Garonne dreist-holl.
* Broioù Gwaskogn war-dro 1150
* Comenge hiziv

## Kêrioù

* Saint-Gaudens
* Saint-Bertrand de Comminges
* Saint Martòri
* L'Isla de Haut
* Aurinhac
* Muret
# Come On in My Kitchen

Come On in My Kitchen zo ur ganaouenn (war un ton blues) gant Robert Johnson hag a oa bet embannet e miz Gouere 1937, goude bezañ bet sonenrollet e miz Du 1936 en ul leti brudet (Gunter Hotel) eus San Antonio (Texas) (SUA).

## Ar ganaouenn

Ur paotr a gan eo bet kuitaet gant an hini a gar ha pediñ a ra unan all da zont en e di.

## Kanerien

Kanet eo bet gant un toullad mat a arzourien all ivez, John Renbourn, ar Steve Miller Band, Paul Williams & Friends, David Bromberg Band, John Hammond, Guitar Slim, Rory Block, Cassandra Wilson, Keb' Mo', Climax Blues Band hag Eric Clapton en o zouez.

## Liammoù diavaez

* (YouTube) Ar ganaouenn kanet gant an oberour e-unan.
* Pozioù ar ganaouenn.
# Dives (genad)

Dives :
| Dives dives. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Icteridae |
| Anv skiantel ||
| Dives Cassin, 1867 ||
| D'ar vevoniezh e tenn ar pennad-mañ. ||
Dives a zo ur genad e rummatadur an evned, krouet e 1867 gant an evnoniour stadunanat John Cassin (1813-1869).

## Spesadoù hag an isspesadoù anezhe

Daou spesad golvaneged a ya d'ober ar genad :
* Dives dives,
* Dives warczewiczi
** D. w. kalinowskii ha warczewiczi.
O c'havout a reer holl e Kreiz ha Suamerika.

## Rummatadur

Diblaset e oa bet ar spedad atroviolaceus d'ober ar genad Ptiloxena e-unan-penn.

## Notennoù ha daveennoù

* ↑ Roadennoù IOC World Bird List diwar-benn Icteridae/Dives (lennet e-barzh d'an 2 a viz Ebrel 2016).
* ↑ Alexis F.L.A. Powell, F. Keith Barker, Scott M. Lanyon, Kevin J. Burns, John Klicka & Irby J. Lovette, A comprehensive species-level molecular phylogeny of the New World blackbirds (Icteridae), Molecular Phylogenetics and Evolution, miz C'hwevrer 2014, 71: 94-112.
a vo kavet e Wikimedia Commons.
# Divide et impera

Divide et impera (Rann ha ren) zo ul lavar latin. Un doare all eo Divide ut imperes, Rann ma reni.
Dont a ra ar bomm eus Fulup Makedonia : διαίρει καὶ βασίλευε (diaírei kài basíleue): «rann ha ren».

## Lennegezh

* Divide and Rule danevell gant L. Sprague de Camp.
# Divignano

Divignano zo ur gumun eus Italia, e proviñs Novara.
# Divine

Harris Glen Milstead (ganet an 19 a viz Kerzu 1945 e Towson, Maryland ha marvet d'ar 7 a viz Meurzh 1988) oa ur c'haner hag aktour amerikan, anavezet a-drugarez d'e berzh Divine, un treuzwiskad tev gwelet e-barzh filmoù John Waters.

## Buhezskrid

Mab da vBernard ha Diana Francis Milstead, e familh a ziloj da Lutherville, e-barzh bannlev Baltimore, pa oa 12 vloaz. Eno e raio anaouedegezh gant John Waters.
Divine oa e-barzh strollad aktourion filmoù Waters, o c'hoari ar roll pouezusañ e: Pink Flamingos, Female Trouble, Polyester, ha Hairspray.
Divine Trash (1998) savet gant Steve Yeager, zo un dedi dezhañ. Kontañ a ra buhez Divine hag ar pezh en deus graet gant John Waters.
Divine en deus savet meur a bladenn, an hini anavezetañ eo You think you're a man.

## Filmadurezh

* Eat Your Makeup (1968)
* Mondo Trasho (1969)
* The Diane Linkletter Story (1969)
* Multiple Maniacs (1970)
* Pink Flamingos (1972)
* Female Trouble (1974)
* Polyester (1981)
* Trouble in Mind (1985)
* Lust in the Dust (1985)
* Hairspray (1988)
# Divgell

Ar c'helloù, pe an divgell, zo ul lodenn eus ardivink-genel gouenn an dud ha gouennoù loened all, hag eus binvioù reizhel ar baotred. Bez' ez int gonadoù genel al loened, ha gant ar bronneged e vezont douget en ur gousac'h. Enne e vez fardet ar spergelligoù hag an hormon gourel anvet testosteron).
A-wechoù e vez ganet paotred ha n'o devez nemet nemet ur gell. Pa c'hoarvez e lavarer ez int rangouilh, da lavaret eo hanter-spazhet.

## Korfadurezh an den

Er gousac'h, a zo dindan ar c'halc'h, emañ divgell an den.

## Krign-bev

Gallout a reer tapout krign-bev ar c'helloù, evel a zo c'hoarvezet d'ar c'hampion Lance Armstrong.

## Kegin

Kelloù an tirvi a vez keginet ha debret e broioù zo, evel Italia pe Spagn. E broioù all a zo e vez graet poultr ganto, a vez gwerzhet evel orgeteiad.

## Gwallzarvoudoù

* E 2016 e Roazhon

## Anvioù all
### Kaozeek

* Deñvioù
* Istribilhoù
* Klitennoù

### Dizoare

* Kouilhoù
* Sac'h
* Strobelloù.

## Notennoù

* 1 2 3 Martial Ménard (2012), Dictionnaire français-breton, Palantines ISBN 978-2-35678-069-0
* 1 2 3 Francis Favereau (1992), Dictionnaire du breton contemporain, Skol Vreizh, ISBN 978-2-903313-41-8
* ↑ Meneget er ganaouenn Margodig koant, lakaet war gont Prosper Proux.
# Divina Commedia

An Divina Commedia, La Commedia he zitl orin italianek, zo ur varzhoneg hir italianek savet gant Dante Alighieri hervez doare an terza rima, krouet gantañ en oberenn-se. E-pad triwec'h vloaz e voe ar barzh o skrivañ e bennoberenn betek e varv e 1321.
Ar skrid meur italianek kentañ eo. Awenet eo gant an tabut gwadek a oa etre ar Welfed (Guelfi) hag ar C'hibelined (Ghibellini) (1125-1300). Dave a ra Dante d'an Eneis ha da Ziskuliadur Paol Tars. Rannet eo ar varzhoneg e teir lodenn, a zo graet cantiche (liester an anv cantica) anezho : Inferno (Ifern), Purgatorio (Purgator) ha Paradiso (Baradoz), ha tri c'han ha tregont e pep hini (war-bouez an Ifern ma c'haver ur rakkan). Kaoz zo en Divina Commedia eus pirc'hirinded ar barzh dre an teir ren usdouarel en kaso da welout an Drinded kristen.

## Troidigezhioù

* Dwyfol Gân Dante, troidigezh kembraek gant Daniel Rees e 1903
* An Divina Commedia, lakaet e brezhoneg gant Per Bourdellez, Imbourc'h, 1977
# Digne-les-Bains

Dinha :
| Leurgêr ar Marc'had (Plasenn ar Jeneral de Gaulle) ||
| Anv okitanek | Dinha |
| Anv gallek (ofisiel) | Digne-les-Bains |
| Bro | Okitania |
| Melestradurezh ||
| Stad | Frañs |
| Rannvro | Provence-Alpes-Côte d'Azur |
| Departamant | Alpoù-Provañs-Uhel (prefeti) |
| Arondisamant | Digne-les-Bains (pennlec'h) |
| Kanton | Pennlec'h daou ganton |
| Kod kumun | 04070 |
| Kod post | 04000 |
| Maer Amzer gefridi | Patricia Granet (kleiz diseurt) 2014-2020 |
| Etrekumuniezh | Communauté de communes des Tois-Vallées/Pays Dignois |
| Lec'hienn web | http://www.mairie-dignelesbains.fr/ |
| Poblañsouriezh ||
| Poblañs | 16 864 ann. (2020) |
| Stankter | 144 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 608 m bihanañ 524 m — brasañ 1731 m |
| Gorread | 117,07 km² |
| kemmañ |
Digne-les-Bains (Dinha en okitaneg, Digno e doare Mistral) eo pennlec'h an departamant gall Alpes-de-Haute-Provence.

## Douaroniezh

* War lez ar stêrioù Bléone (Bleona), Mardaric, ha froud Eaux Chaudes emañ Digne.

## Anv
### Stummoù skrivet

* Dinia (Plinus, Hist. Nat. III, 4,37; Ptolemaios, II, 10)
* m(unicipium) A(elium ?) A(ugustum ?)S(iniensium) B(odionticorum) (enskrivadur Thoard)
* Civitas Diniensium (Not. Gall.)
* burgum Diniense, 1180.
* Staget eo bet ar meneg "les Bains" ouzh an anv "Digne" e 1988.

### Gerdarzh
## Ardamezioù

En glazur e vlourdilizenn en aour heuliet ouzh kab gant ur groazigan en gul, ouzh lezioù gant div pennlizherenn L penn ouzh penn en argant, hag ouzh beg gant ur pennlizherenn D ivez en aour.

## Istor

* Pennlec'h ar bobl galian Bodiontici, er rannvro Alpes Maritimae

## Monumantoù ha traoù heverk

An iliz-veur a zo bet treuzkaset en e lech nevez er bloaz 1591.
* Iliz-veur
* Iliz katolik Notre-Dame-du-Bourg

## Liammoù diavaez

a vo kavet e Wikimedia Commons.

## Levrlennadur

* Paul-Albert Février ː Topographie chrétienne des cités de la Gaule, des origines au milieu du VIIIè siècle. II. Provinces ecclésiastiques d'Aix et d'Embrum (Narbonensis Secunda et Alpes Maritimae). De Boccard. 19̠86

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Paul-Albert Février
* ↑ Paul-Albert Février, p. 73
# Digoadenn

Un digoadenn, pe frankizenn (llannerch e kembraeg) zo ur lec'h zo bet digoadet, ha dre-se hep gwez, e-kreiz ur c'hoad.
En digoadennoù e c'haller kavout poulloù, hag en-dro dezho amprevaned hag a sacho evned ha ne vevont ket e-keiz ar c'hoadoù.

## Lennegezh

Er c'hontadennoù-pobl e vev penedourien, gwrac'hed, ramzed, koadourien, glaouerien e lochennoù en digoadennoù.
Er gontadenn Macha hag an Arzh eo bet skrapet ar plac'hig gant an arzh a vev en ul lochenn e-kreiz ar c'hoad.
# Dignano

Dignano zo ur gumun eus Italia, e rannvro Friuli-Venezia Giulia, hag a oa e proviñs Udine a-raok 2018.
# Digor an abadenn

Digor an abadenn zo un dastumad kanaouennoù brezhonek embannet gant Emgleo Breiz e 1950.

## Liammoù diavaez

* Golo al levr
# Digoradenn Napoleon

Digoradenn Napoleon a reer e c'hoari an echedoù eus un doare divoas da voulc'hañ ur c'hrogad dre ar fiñvadenn :
   * e4 e5
   * Df3
Diwar Napoleon Iañ (1769-1821) ez eo bet anvet an digoradenn-se.

## Istor

Brudet e oa an impalaer gall evit karout ar c'hoari echedoù, hogen brudet e oa ivez evit bezañ ur c'hoarier dister. Skignet e voe an anv "digoradenn Napoleon" gant meur a gazetenn e kreiz an XIX$^{vet}$ kantved pa gonjont e oa bet c'hoariet gantañ e 1809 evit boulc'hañ ur c'hrogad a gollas a-enep An Turk, un emfiñver faos a guzhe ar mestrc'hoarier Johann Baptist Allgaier (1763-1823).

## Dezrann

Evel en Argadenn Parham (2. Dh5) e klask an tu Gwenn tizhout Lamm ar Maesaer dre an heuliad 2. ... Mc6 — 3.Fc4 Fc5?? — 4.Dxf7#, met aes eo d'an tu Du chom hep bezañ paket. Unan wan eo Digoradenn Napoleon rak re abred e kas an Damez, a c'hall bezañ taget aes ; keit ha ma chom en f3 e vir ouzh Marc'heg ar Roue a vont d'an emgann war-du kreiz an dachenn.

## Liammoù diavaez

* (en) Napoleon vs'. "An Turk", Kastell Schönbrunn, Vienna, 1809. Kavet : 17/04/2022.

## Notennoù

* ↑ (en) Murray, H.J.R. (1913). A History of Chess' — The Original 1913 Edition. New York : Skyhorse Publishing, 2015 (ISBN 978-1-63220-293-2)
* ↑ (en) Winter, Edward (1998). 'Napoleon Bonaparte and Chess'. Kavet : 17/04/2022.
# Digraostiñ

Digraostiñ a zo pasat mic'hi eus ar c'horzailhennoù-aer traoñ (ar pegnad pe an treuz-gouzoug) a c'hell bezañ tufet pa vezer klañv-bras.
# Diharzveliezh

An diharzveliezh eo perzh ar veli diharz, hini an unpenniezhioù, pe monarkiezhioù, hep bevenn, da lavarout eo hep galloud kempouezañ, parlamantel, bonreizhel, pe henvoazel.
Diazezet eo ar stad diharzveli war an arc'hant, an arme, an Iliz.
# Dihewyd

Dihewyd zo ur gêriadenn hag ur barrez e-kreiz Ceredigion, e Kembre. Emañ etre Ystrad Aeron ha Llanarth.
An Afon Granell zo he eien en tolead, en torgennoù a zo etre traoñienn an Afon Aeron en hanternoz hag hini an Afon Teifi er c'hreisteiz.
Ur skol kentañ derez zo er gêriadenn, anvet Ysgol Gynradd Dihewyd.

## Liammoù diavaez

* GENUKI Gazetteer entry for Dihewyd (en)
* Ysgol Gynradd Dihewyd (cy)
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Cribrarula pellisserpentis

Cribrarula pellisserpentis :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula pellisserpentis Lorenz ,1999 ||
| D'ar vevoniezh e tenn ar pennad-mañ. ||
Cribrarula pellisserpentis a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin ral ha nevez diskrivet a vev e Madagaskar er Meurvor Indez an hini eo.

## Taksonomiezh

Diskrivet eo bet ar spesad gant Lorenz e 1999 dindan an anv genad Cribrarula hag hini ar spesad Cribrarula pellisserpentis$^,$.
Talvezout a ra anv latin ar spesad pellisserpentis kroc'hen naer.
Heñvelsterioù a zo hervez an diskriverien evit ar spesad-se daoust d'an anv Cribrarula pellisserpentis bezañ implijet un tamm muioc'h eget ar re all:
* Cypraea pellisserpentis Lorenz, 1999 hervez ar re a renk an holl spesadoù Cypraeidae er spesad nemetañ Cypraea.

## Isspesadoù

N'eus isspesad ebet a zo bet diskrivet evit ar poent.

## Bevoniezh

Kregin ral ha nevez diskrivet a vez kavet dindan reier hag e-barzh frailhoù adalek live an izel mor en dour fankek an hini eo.

## Ment

Mentoù boutin ar c'hregin bihan-se a zo etre 16 mm ha 25 mm hirder, met e c'hell bezañ kavet hiniennoù korrig betek 14 mm pe ramz betek 27 mm.

## Gwelout ivez

Spesadoù all ar genad Cribrarula gant livioù damheñvel ha dreist-holl Cribrarula esontropia ha Cribrarula cribraria comma .

## Kartenn al lec'hioù bevañ

Lec'h bevañ ar spesad a zo e Madagaskar er Meurvor Indez .

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=457768(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cribrarula taitae

Cribrarula taitae :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula taitae Burgess ,1993 ||
| D'ar vevoniezh e tenn ar pennad-mañ. ||
Cribrarula taitae a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin ral a vev e Melanezia hag e Polinezia ar c'hornog er Meurvor Habask an hini eo.

## Taksonomiezh

Diskrivet eo bet ar spesad gant Burgess e 1993 dindan an anv genad Cribrarula hag hini ar spesad Cribrarula taitae$^,$.
Roet eo bet anv ar spesad taitae en enor da Grace Tait Burgess, gwreg an diskriver.
Heñvelsterioù a zo hervez an diskriverien evit ar spesad-se daoust d'an anv Cribrarula taitae bezañ implijet un tamm muioc'h eget ar re all:
* Cypraea taitae (Melvill, 1888) hervez ar re a renk an holl spesadoù Cypraeidae er spesad nemetañ Cypraea.

## Isspesadoù

N'eus isspesad ebet a zo bet diskrivet evit ar poent.

## Bevoniezh

Kregin ral a vez kavet war an aod vev dindan hag e-barzh koural war vord al lagon an hini eo.

## Ment

Mentoù boutin ar c'hregin bihan-se a zo etre 12 mm ha 15 mm hirder, met e c'hell bezañ kavet hiniennoù korrig betek 9 mm pe ramz betek 22 mm.

## Gwelout ivez

Spesadoù all ar genad Cribrarula gant livioù damheñvel ha dreist-holl Cribrarula gaskoini, Cribrarula cumingii ha Cribrarula catholicorum .

## Kartenn al lec'hioù bevañ

Lec'h bevañ ar spesad a zo e Melanezia hag e Polinezia ar c'hornog er Meurvor Habask.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 14 a viz Eost 2015, http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=567603(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)
# Cribrarula cumingii

Cribrarula cumingii :
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Gastropoda |
| Urzhad : | Littorinimorpha |
| Kerentiad : | Cypraeidae |
| Genad : | Cribrarula |
| Anv skiantel ||
| Cribrarula cumingii (G. B. Sowerby I,1832) ||
| D'ar vevoniezh e tenn ar pennad-mañ. ||
Cribrarula cumingii a zo unan eus an daouzek spesad a vez renket er genad Cribrarula e kerentiad an hoc'higed-mor hervez Word Register of Marine species WoRMS. Ur spesad kregin divoutin betek ral a-walc'h diouzh an isspesadoù a vev er Meurvor Habask e Polinezia an hini eo.

## Taksonomiezh

Diskrivet eo bet ar spesad gant Sowerby e 1832 dindan an anv genad Cypraea.
Roet eo bet an anv en enor da Hugh Cuming, dastumer a vro Saoz (1791-1865)$^,$.
Heñvelsterioù a zo hervez an diskriverien evit ar spesad-se daoust d'an anv Cribrarula cumingii bezañ implijet un tamm muioc'h eget ar re all:
* Cypraea cumingii (Linnaeus, 1758) anv an diskrivadenn hag hervez ar re a renk an holl spesadoù Cypraeidae er spesad nemetañ Cypraea.

## Isspesadoù

Daou isspesad a zo bet diskrivet diouzh al lec'h ma vevont ha nebeut variadennigoù stumm pe liv :
* Cribrarula cumingii astaryi Schilder, 1971 a vev e Gwalarn Polinezia, anv roet en enor da Dr. J.C. Astary eus Gwened.
* Cribrarula cumingii compta (Pease, 1860) a vev e Polinezia.

## Bevoniezh

Kregin divoutin betek ral a-walc'h diouzh an isspesadoù a vez kavet an aliesañ war an aod bev betek 25–30 m donder war an aod kouralek dindan bloc'hadoù koural bras.

## Ment

Mentoù boutin ar c'hregin bihan-se a zo etre 12 mm ha 21 mm hirder, met e c'hell bezañ kavet hiniennoù korrig betek 9 mm pe ramz betek 30 mm.

## Gwelout ivez

Spesadoù all ar genad Cribrarula gant livioù damheñvel.

## Kartenn al lec'hioù bevañ

Lec'h bevañ ar spesad a zo er Meurvor Habask e Polinezia.

## Notennoù ha daveennoù

* ↑ Lec'hienn WoRMS Word Register of Marine species, bet sellet outi d'ar 24 a viz Meurzh 2015, http://www.marinespecies.org/aphia.php?p=taxdetails&id=391592(en)
* ↑ Lec'hienn WoRMS Word Register of Marines species, bet sellet outi d'ar 24 a viz Meurzh 2015,http://www.marinespecies.org/aphia.php?p=taxdetails&id=567602(en)
* ↑ Lorenz Felix & Hubert Alex, A guide to worldwide cowries, 2000, ti-embann Conchbooks, 2nd edition revised and enlarged, 584p, ISBN 3-925919-25-2 (en)